નયનભાઇ અને વિભા બહેનનુ ઘરમાં કયારેક ઉચક મન લઈને ફરતા ઉભય પર ધ્યાન તો જતું જ હતું. અને એમાંય વિશેષતો નયનભાઇના કારણકે ક્યારેક આવુ બનતું ત્યારે ઘર હોય કે ઓફીસ શ્રેયા તો સ્વસ્થતાથી કામે લાગે જતી પણ સંદિપ ઉખડેલો ઉખડેલો રહેતો. આજે તો એકદમ ઘેર પાછા આવ્યા ત્યારે તો શ્રેયાના ચહેરા પર તણાવ દેખાયો હતો. જો કે એ નીચે આવી ત્યારે પુરી સ્વસ્થતાથી નયનભાઇ અને વિભાબહેન સાથે જમવા બેઠી, સંદિપને ઠીક નથી એટલે ઇચ્છા થશે તો મોડેથી જમશે એમ કહીને વાત વાળી લીધી.